text: स्पॉट फिक्सिंग के मामले में नामी क्रिकेटर श्रीशांत के अलावा राजस्थान रॉयल्स आईपीएल टीम के दो अन्य खिलाड़ी अंकित चव्हाण और अजित चंदीला भी गिरफ्तार हो चुके हैं। इनसे लगातार पूछताछ हो रही है। इसी सिलसिले में फिल्म अभिनेता विंदु दारा सिंह से भी पूछताछ हो रही है। वे भी गिरफ्तार हो चुके हैं। विंदु ने पुलिस के सामने कई अहम खुलासे किए हैं। जानकारी दी है कि सालों से आईपीएल मैचों में स्पॉट फिक्सिंग का गोरखधंधा चल रहा था। इसके तार दुबई और कराची में बैठे ‘अंडरवर्ल्ड’ तक फैले हैं। क्रिकेटरों को लुभाने के लिए मोटी रकम के साथ सुरा और सुंदरियों का भी जमकर इस्तेमाल किया जाता रहा है। पुलिस को यह जानकारी भी मिल गई है कि इस खेल में बॉलीवुड के कुछ और लोग भी शामिल रहे हैं।